CELEX: 32017R0488
Language: ro
Date: 2017-03-21 00:00:00
Title: Regulamentul (UE) 2017/488 al Consiliului din 21 martie 2017 de modificare a Regulamentului (UE) 2016/44 privind măsuri restrictive având în vedere situația din Libia

22.3.2017   
            
            
               RO
            
            
               Jurnalul Oficial al Uniunii Europene
            
            
               L 76/1
            
         REGULAMENTUL (UE) 2017/488 AL CONSILIULUI
   din 21 martie 2017
   de modificare a Regulamentului (UE) 2016/44 privind măsuri restrictive având în vedere situația din Libia
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 215,
   având în vedere propunerea comună a Înaltului Reprezentant al Uniunii pentru afaceri externe și politica de securitate și a Comisiei Europene,
   întrucât:
   
               (1)
            
            
               La 18 ianuarie 2016, Consiliul a adoptat Regulamentul (UE) 2016/44 (1), care, din motive de claritate, a consolidat Regulamentul (UE) nr. 204/2011 al Consiliului (2).
            
         
               (2)
            
            
               Articolul 16 din Regulamentul (UE) nr. 204/2011 a conferit Consiliului competențe de modificare a anexei VI la respectivul regulament în urma unei decizii a Consiliului de Securitate sau a Comitetului de sancțiuni al Organizației Națiunilor Unite. Această conferire de competențe nu a fost totuși inclusă în Regulamentul (UE) 2016/44.
            
         
               (3)
            
            
               Prin urmare, Regulamentul (UE) 2016/44 ar trebui modificat în consecință,
            
         ADOPTĂ PREZENTUL REGULAMENT:
   Articolul 1
   Articolul 21 din Regulamentul (UE) 2016/44 se înlocuiește cu următorul text:
   
      „Articolul 21
      (1)   În cazul în care Consiliul de Securitate sau Comitetul de sancțiuni introduce pe listă o persoană fizică sau juridică, o entitate ori un organism, Consiliul include persoana fizică sau juridică, entitatea sau organismul în cauză în anexa II sau în anexa VI.
      (2)   În cazul în care Consiliul decide să aplice măsurile menționate la articolul 6 alineatul (2) unei persoane fizice sau juridice, unei entități sau unui organism, acesta modifică anexa III în consecință.
      (3)   Consiliul comunică decizia sa, inclusiv motivele includerii pe listă, persoanei fizice sau juridice, entității sau organismului menționat(e) la alineatele (1) și (2), fie direct, dacă dispune de adresa acestora, fie prin publicarea unui anunț, oferind persoanei fizice sau juridice, entității sau organismului în cauză posibilitatea de a prezenta observații.
      (4)   În cazul în care se transmit observații sau se prezintă dovezi substanțiale noi, Consiliul își reexaminează decizia și informează în consecință persoana fizică sau juridică, entitatea sau organismul în cauză menționat(ă) la alineatele (1) și (2).
      (5)   Atunci când Consiliul de Securitate sau Comitetul de sancțiuni decide să elimine din listă o persoană fizică sau juridică, o entitate sau un organism sau să modifice datele de identificare ale unei persoane fizice sau juridice, ale unei entități sau ale unui organism inclus(e) pe listă, Consiliul modifică anexa II sau anexa VI în consecință.
      (6)   Lista din anexa III este reexaminată la intervale regulate și cel puțin o dată la 12 luni.”
   
   Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 21 martie 2017.
      
         
            Pentru Consiliu
         
         
            Președintele
         
         E. SCICLUNA
      
   
   
      (1)  Regulamentul (UE) 2016/44 al Consiliului din 18 ianuarie 2016 privind măsuri restrictive având în vedere situația din Libia și de abrogare a Regulamentului (UE) nr. 204/2011 (JO L 12, 19.1.2016, p. 1).
   
      (2)  Regulamentul (UE) nr. 204/2011 al Consiliului din 2 martie 2011 privind măsuri restrictive având în vedere situația din Libia (JO L 58, 3.3.2011, p. 1).